Publication: Magyar Közlöny
Issue: MK-2003-147 (Year: 2003, Number: 147)
Era: 1990-2004
Section: Melléklet a 243/2003. (XII. 17.) Korm. rendelethez
Paragraph Index: 876

Melléklet a 243/2003. (XII. 17.) Korm. rendelethez A NEMZETI ALAPTANTERV Ajánlás a NAT mûveltségi területek százalékos arányaira Mûveltségi területek 1—4. 5—6. 7—8. 9—10. 11—12.* Magyar nyelv és irodalom 32—42 17—24 10—15 10—15 Élõ idegen nyelv 2—6 12—20 12—20 12—20 Matematika 17—23 15—20 10—15 10—15 Ember és társadalom 4—8 4—8 10—15 10—15 Ember a természetben 4—8 7—11 15—20 15—20 Földünk — környezetünk — 4—8 4—8 4—8 — Mûvészetek 10—18 12—16 8—15 9—15 Informatika 2—5 4—8 6—10 6—10 Életvitel és gyakorlati ismeretek 4—8 4—9 5—10 5—10 — Testnevelés és sport 15—20 11—15 10—15 9—15 * Csak a minimális százalékos arány. A testnevelésórák számát a közoktatási törvény elõírja. A 9—10. évfolyamokon a mûveltségterületenkénti minimumok módosíthatók úgy, hogy a minimumok összege a teljes idõkeret 80%-a legyen, feltéve, ha a mûveltségi területekre javasolt belsõ arányok nem változnak. A 11—12. évfolyamokon a mûveltségterületenkénti minimumok módosíthatók úgy, hogy a minimumok összege a teljes idõkeret 60%-a legyen, feltéve, ha a mûveltségi területekre javasolt belsõ arányok nem változnak. Ajánlás a nemzetiségi iskolákban a NAT mûveltségi területek százalékos arányaira Mûveltségi területek 1—4. 5—6. 7—8. 9—10. 11—12. Nemzetiségi nyelv és irodalom 19—23 16—23 15—18 13—17 12—17 Magyar nyelv és irodalom 27—37 16—23 10—15 10—15 Élõ idegen nyelv — 8—16 8—16 12—20 Matematika 17—23 14—19 10—15 10—15 Ember és társadalom 2—6 4—8 8—13 8—13 Ember a természetben 2—6 5—9 13—18 13—18 Földünk — környezetünk — 4—8 4—8 4—8 — Mûvészetek 9—17 10—14 8—15 8—14 Informatika 2—5 4—8 6—10 6—10 Életvitel és gyakorlati ismeretek 2—6 3—8 3—8 2—7 — Testnevelés és sport 15—20 11—15 10—15 9—15 A nemzetiségi nyelv és irodalom esetében a 32/1997. MKM rendelet elõírja a heti 4, illetve a német esetében az 5 órát. 2003/147. szám A NEMZETI ALAPTANTERV SZEREPE A KÖZOKTATÁS TARTALMI SZABÁLYOZÁSÁBAN A magyar oktatásügyben a Nemzeti alaptanterv a tartalmi-tantervi szabályozás legmagasabb szintû dokumentuma. Fõ funkciója a közoktatás nélkülözhetetlen elvi, szemléleti megalapozása úgy, hogy egyben biztosítsa az iskolák tartalmi önállóságát. Meghatározza a közoktatás országosan érvényes általános céljait, a közvetítendõ mûveltség fõ területeit, a közoktatás tartalmi szakaszolását és az egyes tartalmi szakaszokban érvényesülõ fejlesztési feladatokat. A NAT az iskolában elsajátítandó mûveltség alapjait foglalja össze, és ezzel biztosítja a közoktatás egységességét és koherenciáját. A tartalmi-tantervi szabályozás második szintjén a NAT szellemiségét kifejezõ, de annál részletesebb útmutatást nyújtó kerettantervek találhatók. A NAT-tal együtt ezek a kerettantervek orientálják a tankönyvek íróit és szerkesztõit, a tanítási segédletek és eszközök készítõit, az állami vizsgák követelményrendszereinek a kidolgozóit, az országos mérési értékelési eszközöknek a kidolgozóit és legfõképpen az iskolák pedagógustestületeit, akik a helyi tanterveket készítik, illetve összeállítják. A tartalmi-tantervi szabályozás harmadik szintjét az iskolák helyi tantervei képezik. A helyi tantervek iránti alapvetõ követelmény (egyben engedélyezésük kritériuma is), hogy megfeleljenek a NAT elõírásainak. Az iskolák pedagógustestületei háromféle módon készíthetik el helyi tanterveiket: a) az iskola átvesz egy kész kerettantervet; b) az iskola a tantervek, oktatási programok, programcsomagok kínálata alapján állítja össze helyi tantervét; c) saját helyi tantervet készít, vagy ilyennel már rendelkezik. A kész tantervek átvétele vagy saját tanterv kidolgozása esetén figyelembe kell venni az állami vizsgák követelményeit is. Látható, hogy a legnagyobb mértékû alkalmazkodást a helyi körülményekhez a harmadik variáns teszi lehetõvé, de a másik kettõ választása esetén is rendelkezik az iskola önálló mozgástérrel. A háromszintû tartalmi-tantervi szabályozási rendszer — külföldi és hazai tapasztalatok alapján — kellõképpen biztosítja a közös mûveltségi alapok érvényesülését, elõsegíti az iskolák alkalmazkodását helyi körülményeikhez, illetve lehetõséget ad az önálló intézményi profil felmutatására. Az iskolai nevelés-oktatás közös értékei A NAT szellemiségét a Magyar Alkotmány, a közoktatási törvény, valamint az emberi jogokról, a gyermeki jogokról, a nemzeti és etnikai kisebbségek jogairól, a nõk és férfiak esélyegyenlõségérõl szóló nemzetközi és magyar dekrétumok határozzák meg. Ennek az értékrendnek a súlypontjai a demokratizmus, a humanizmus, az egyéniség tisztelete és fejlõdése, az alapvetõ közösségek (család, haza, Európa, a világ) együttmûködésének kibontakoztatása, a nemek esélyegyenlõsége, a szolidaritás és a tolerancia. A NAT nemzeti, mert a közös nemzeti értékeket szolgálja. Fontos szerepet szán az ország és tágabb környezete, a Kárpát-medence megismerésének, a nemzeti hagyományoknak, valamint a nemzeti identitás fejlesztésének, beleértve az ország nemzetiségeihez, kisebbségeihez tartozók azonosságtudatának ápolását, kibontakoztatását. Az iskolai oktatás minden szintjén minden gyereknek meg kell ismerkednie a nemzetet alkotó hazai kisebbségek kultúrájával, közös történelmünkkel. Ugyanakkor a NAT a fejlesztési feladatok meghatározásakor az európai, humanista értékrendre és azokra a tartalmakra összpontosít, amelyek Európához tartozásunkat erõsítik. A dokumentum — a fentiekkel összhangban — figyelmet fordít az emberiség elõtt álló közös, globális problémákra. Az egész világot érintõ átfogó kérdésekre vonatkozóan hangsúlyozza az egyének és az állam, a társadalom felelõsségét, lehetõségeit, feladatait ezek megoldásában, az emberiséget és az egyes közösségeket egyaránt fenyegetõ veszélyek csökkentésében. A NAT a különbözõ kultúrák iránti nyitottságot, megértést szolgálja. Más népek hagyományainak, kultúrájának, szokásainak, életmódjának a megismerésére, megbecsülésére nevel. Egységes alapokra épülõ differenciálás A tartalmi szabályozást a NAT úgy valósítja meg, hogy az egységesítést szolgáló közös alapra az iskolák, a pedagógusok, a tanulók sokféle, differenciált tevékenysége épülhessen. Lehetõséget ad az iskolafenntartók, a szülõk, a tanulók értékeinek és érdekeinek, a pedagógusok szakmai törekvéseinek érvényesítésére, valamint az adott körülmények, feltételek, lehetõségek figyelembevételére. Lehetõvé teszi, hogy az iskolák és a tanulók kellõ idõvel rendelkezzenek 2003/147. szám a tananyag feldolgozásához, elmélyítéséhez és kiegészítéséhez, a követelmények teljesítéséhez, sajátos igényeik kielégítéséhez. A NAT kiemeli a kommunikációs, a narratív, a döntési, a szabálykövetõ, a lényegkiemelõ, az életvezetési, az együttmûködési, a problémamegoldó, a kritikai, valamint a komplex információk kezelésével kapcsolatos képességeket, kulcskompetenciákat. A képességfejlesztés útjai-módjai igen különbözõk lehetnek, sokféle ismereten, az ismeretek változatos kombinációin alapulhatnak. Ezért a helyi tantervek készítése során arra kell törekedni, hogy a fejlesztendõ képességek és kulcskompetenciák kompetenciatérképpé szervezõdjenek. Korunkban az emberiség tudása korábban soha nem látott mértékben növekedett. A tudományok gyors fejlõdése, a társadalmi szükségletek új megjelenési formái és a társadalom számos kihívása (köztük a felnövekvõ gyermekek testi-lelki egészségét veszélyeztetõ számos tényezõ) a megszokottól eltérõ feladatok elé állítja az iskolát, a pedagógusképzést és -továbbképzést. Olyan tudástartalmak jelentek meg, amelyek nehezen sorolhatók be a tudományok hagyományos rendszerébe, vagy amelyek egyszerre több tudományág illetékességébe tartoznak. Így egyrészt megnõtt az igény a hagyományos tantárgyak integrációjára és/vagy interdiszciplináris megjelenítésére, másrészt új tantárgyak kialakítására. Fontos pedagógiai szempont, hogy az integratív és a tantárgyközi tantervi szemlélet a tanulók érdeklõdését és tapasztalatait is figyelembe veszi. A Nemzeti alaptanterv azzal teszi lehetõvé ennek a szemléletnek az érvényesülését, hogy nem határoz meg egységes, minden iskolára kötelezõen érvényes tantárgyi rendszert, hanem annak kialakítását a kerettantervek, illetve a helyi tantervek hatáskörébe utalja. A NAT-ban képviselt értékek, a fejlesztési feladatok és az ezekre épülõ differenciálás egyaránt azt a célt szolgálják, hogy a tanulók — adottságaikkal, fejlõdésükkel, iskolai és iskolán kívüli tanulásukkal, egyéb tevékenységeikkel, szervezett és spontán tapasztalataikkal összhangban — minél teljesebben bontakoztathassák ki személyiségüket. A NAT a gyerekek, a serdülõk és a fiatalok képességeinek fejlõdéséhez szükséges fejlesztési feladatok meghatározásával ösztönzi a személyiségfejlesztõ oktatást. Ez azonban csak akkor lehet eredményes, ha az intézmények pedagógiai programja (ezen belül helyi tanterve) nevelési, tanítási-tanulási folyamata teret ad a színes, sokoldalú iskolai életnek, a tanulásnak, a játéknak, a munkának; ha fejleszti a tanulók önismeretét, együttmûködési készségét, akaratát; ha hozzájárul életmódjuk, motívumaik, szokásaik, az értékekkel történõ azonosulásuk fokozatos kialakításához, meggyökereztetéséhez. A NAT tehát olyan iskolai pedagógiai munkát feltételez, amelyben a tanulók tudásának, képességeinek, egész személyiségének fejlõdése, fejlesztése áll a középpontban, figyelembe véve, hogy az oktatás és nevelés színtere nemcsak az iskola, hanem a társadalmi élet és tevékenység számos egyéb fóruma is. Kiemelt fejlesztési feladatok A kiemelt fejlesztési feladatok az iskolai oktatás valamennyi elemét áthatják, elõsegítik a tantárgyközi kapcsolatok erõsítését, a tanítás-tanulás szemléleti egységét, a tanulók személyiségének fejlõdését. Énkép, önismeret A személyiség fejlõdését azzal segíthetjük elõ, ha önmaguk megismerésére motiváló tanulási környezetet szervezünk a tanulók számára. Énképük és önismeretük gazdagodásához ezért olyan tanulási környezetet célszerû biztosítanunk, amely fokozza az õket körülvevõ személyek és dolgok egyre tágabb körei iránti érzékenységet, illetve kialakítja bennük az alapvetõ erkölcsi, etikai normák iránti fogékonyságot. A Nemzeti alaptantervben megnevezett nevelési értékek abban az esetben épülnek be a fejlõdõ személyiségbe, ha a tanulási tartalmak elsajátítása során a tanulók maguk is aktív részeseivé válnak ezen értékek megnevezésének és azonosításának. Ahhoz, hogy tanulóink képesek legyenek énképükbe integrálni az újabb és újabb ismereteket, folyamatosan gondoskodnunk kell arról is, hogy egyre kompetensebbnek érezzék magukat saját nevelésük, személyes biztonságuk, sorsuk és életpályájuk alakításában. Ennek érdekében a Nemzeti alaptanterv mûveltségi területein a nevelés és oktatás pedagógiai szervezését a tanuló ember szempontjából közelítsük meg, és törekedjünk a tanulók ön- és világszemléletének folyamatos formálására. Hon- és népismeret Elengedhetetlen, hogy a tanulók megismerjék népünk kulturális örökségének jellemzõ sajátosságait, nemzeti kultúránk nagy múltú értékeit. Mélyedjenek el a kiemelkedõ magyar történelmi személyiségek, tudósok, feltalálók, mûvészek, írók, költõk, sportolók tevékenységének, munkásságának tanulmányozásában. Ismerjék meg a haza földraj- 2003/147. szám zát, irodalmát, történelmét, mindennapi életét. Sajátítsák el azokat az ismereteket, gyakorolják azokat az egyéni és közösségi tevékenységeket, amelyek az otthon, a lakóhely, a szülõföld, a haza és népei megismeréséhez, megbecsüléséhez, az ezekkel való azonosuláshoz vezetnek. Ismerjék meg a városi és a falusi élet hagyományait, jellegzetességeit. Segítsük elõ a harmonikus kapcsolat kialakítását a természeti és társadalmi környezettel. Alapozzuk meg tanulóinkban a nemzettudatot, mélyítsük el a nemzeti önismeretet, a hazaszeretetet és ettõl elválaszthatatlan módon a hazánkban és szomszédságunkban élõ más népek, népcsoportok értékeinek és eredményeinek megbecsülését. Ösztönözzük a fiatalokat a szûkebb és tágabb környezet történelmi, kulturális és vallási emlékeinek, hagyományainak feltárására, ápolására. Késztessük õket az ezekért végzett egyéni és közösségi tevékenységre. Európai azonosságtudat — egyetemes kultúra Európa a magyarság tágabb hazája. A tanulók szerezzenek ismereteket az Európai Unió kialakulásának történetérõl, alkotmányáról, intézményrendszerérõl, az uniós politika szempontrendszerérõl. Diákként és felnõttként tudjanak élni a megnövekedett lehetõségekkel. Magyarságtudatukat megõrizve váljanak európai polgárokká. Tanulóink már az Európai Unió polgáraiként fogják felnõtt életüket leélni, ezért arra kell törekednünk, hogy iskolás éveik alatt olyan ismeretekkel, személyes tapasztalatokkal gazdagodjanak, amelyek birtokában meg tudják majd találni helyüket az európai nyitott társadalmakban. Nem kevésbé fontos az sem, hogy európai identitásuk megerõsödésével legyenek nyitottak és elfogadóak az Európán kívüli kultúrák iránt is. A tanulók ismerjék meg az egyetemes emberi civilizáció legjellemzõbb, legnagyobb hatású eredményeit. Váljanak nyitottá és megértõvé a különbözõ szokások, életmódok, kultúrák, vallások, a másság iránt. Szerezzenek információkat az emberiség közös, globális problémáiról, az ezek kezelése érdekében kialakuló nemzetközi együttmûködésrõl. Növekedjék érzékenységük a problémák lényege, okai, az összefüggések és a megoldási lehetõségek keresése, feltárása iránt. Az iskolák és a tanulók törekedjenek arra, hogy közvetlenül is részt vállaljanak a nemzetközi kapcsolatok ápolásában. Környezeti nevelés A környezeti nevelés átfogó célja, hogy elõsegítse a tanulók környezettudatos magatartásának, életvitelének kialakulását annak érdekében, hogy a felnövekvõ nemzedék képes legyen a környezeti válság elmélyülésének megakadályozására, elõsegítve az élõ természet fennmaradását és a társadalmak fenntartható fejlõdését. A fenntarthatóság pedagógiai gyakorlata feltételezi az egész életen át tartó tanulást, amelynek segítségével olyan tájékozott és tevékeny állampolgárok nevelõdnek, akik kreatív, problémamegoldó gondolkodásmóddal rendelkeznek, eligazodnak a természet és a környezet, a társadalom, a jog és a gazdaság terén, és felelõs elkötelezettséget vállalnak egyéni vagy közös tetteikben. Mindez úgy valósítható meg, ha a különös figyelmet fordítunk a tanulók természettudományos gondolkodásmódjának fejlesztésére. Ha a tanulók érzékennyé válnak környezetük állapota iránt, képesek lesznek a környezet sajátosságainak, minõségi változásainak megismerésére és elemi szintû értékelésére, a környezet természeti és ember alkotta értékeinek felismerésére és megõrzésére, a környezettel kapcsolatos állampolgári kötelességeik vállalására és jogaik gyakorlására. A környezet ismeretén és a személyes felelõsségen alapuló környezetkímélõ magatartás egyéni és közösségi szinten egyaránt a tanulók életvitelét meghatározó erkölcsi alapelv. A környezeti nevelés során a tanulók ismerjék meg azokat a jelenlegi folyamatokat, amelyek következményeként bolygónkon környezeti válságjelenségek mutatkoznak. Konkrét hazai példákon ismerjék fel a társadalmi-gazdasági modernizáció pozitív és negatív egyénre gyakorolt hatásait a környezeti következmények tükrében. A tanulók kapcsolódjanak be közvetlen környezetük értékeinek megõrzésébe, gyarapításába. Életmódjukban a természet tisztelete, a felelõsség, a környezeti károk megelõzésére való törekvés váljék meghatározóvá. Magatartásukban alakuljon ki és erõsödjön meg a személyes biztonságra való törekvés. Szerezzenek személyes tapasztalatokat az együttmûködés, a környezeti konfliktusok közös kezelése és megoldása terén. Információs és kommunikációs kultúra Az információs és kommunikációs kultúra a megismerést, az eligazodást, a tanulást, a tudást, az emberi kapcsolatokat, az együttmûködést, a társadalmi érintkezést szolgáló információk megtalálása, felfogása, megértése, szelektálása, elemzése, értékelése, felhasználása, közvetítése, alkotása. 2003/147. szám Kiemelt feladat a megismerési képességek fejlesztése, különös tekintettel a megfigyelési, kódolási, értelmezési, indoklási, bizonyítási képességekre, amelyek az információs és kommunikációs kultúra szerves részét képezik. Kommunikációs kultúránk szerves része az anyanyelv tudatos és igényes használata, valamint az idegen nyelvû, illetve a különbözõ kultúrák közötti információcsere. A közoktatás egész idõszakában minden mûveltségi területen nagy gondot kell fordítani a kritikai és kreatív olvasás képességének fejlesztésére, beleértve mind a valós, mind a virtuális csatornákon keresztül felfogott jelek befogadását, értelmezését és megválaszolását. Az iskolának az elektronikus média hatásmechanizmusainak megértésére, általában a különbözõ médiumokban való eligazodásra, az igényelt információ megtalálására, szelektív használatára kell nevelnie, figyelembe véve az információt befogadó egyén személyisége, lelki egészsége védelmének elõsegítését. Olyan fiatalokat kell kibocsátania, akik sikeres tanulási stratégiákkal használják ki az információs világháló lehetõségeit és eszközeit az élethosszig tartó tanulás során. Az információs és kommunikációs kultúra részben az egyén szocializációjának, a társadalmi érintkezésnek, az egyéni és közösségi érdek érvényesítésének, egymás megértésének, elfogadásának, megbecsülésének döntõ tényezõje. Tanulás A tanulás a pszichikum módosulása külsõ tényezõk hatására, tehát nem csupán ismeretelsajátítás és a figyelem, emlékezet mûködtetése. Tág értelmezése magában foglalja valamennyi értelmi képesség és az egész személyiség fejlõdését, fejlesztését. Ez az iskola alapfeladata. A tanulás számos összetevõje tanítható. Minden nevelõ teendõje, hogy felkeltse az érdeklõdést a különbözõ szaktárgyi témák iránt, útbaigazítást adjon annak szerkezetével, hozzáférésével, elsajátításával kapcsolatban, valamint tanítsa a gyerekeket tanulni. A tanulók tegyenek szert fokozatos önállóságra a tanulás tervezésében. Vegyenek részt a kedvezõ körülmények (külsõ feltételek) kialakításában. Élményeik és tapasztalataik alapján ismerjék meg és tudatosítsák saját pszichikus feltételeiket. Az eredményes tanulás módszereinek, technikáinak elsajátíttatása, gyakoroltatása fõleg a következõket foglalja magában: az elõzetes tudás és tapasztalatok mozgósítása; az egyénre szabott tanulási módszerek, eljárások kiépítése; a csoportos tanulás módszerei, a kooperatív csoportmunka; az emlékezet erõsítése, a célszerû rögzítési módszerek kialakítása; a gondolkodási kultúra mûvelése; az önmûvelés igényének és szokásának kibontakoztatása; az élethosszig tartó tanulás eszközeinek megismerése, módszereinek elsajátítása; az alapkészségek kialakítása (az értõ olvasás, az íráskészség, a számfogalom fejlesztése). A tanulás fontos színtere és eszköze az iskola könyvtára és informatikai bázisa. A hagyományos tantermi oktatást az iskola keretein belül is kiegészítik az egyéni tanulás lehetõségei, amelyhez sokféle információforrás gyors elérésére van szükség. A könyvtár használata minden ismeretterületen nélkülözhetetlen. A könyvtári ismeretszerzés technikáját, módszereit — mind a nyomtatott dokumentumok, mind az elektronikus dokumentumok használatával — az önálló ismeretszerzés érdekében a tanulóknak el kell sajátítaniuk. Ismerjék a könyvtárban való keresés módját, a keresést támogató eszközöket, a fõbb dokumentumfajtákat, valamint azok tanulásban betöltött szerepét, információs értékét. Sajátítsák el az adatgyûjtés, témafeldolgozás, forrásfelhasználás technológiáját, az interneten való keresés stratégiáját és alakuljon ki bennük a rendszerezett tudás megszerzésének, átadásának képessége. Váljanak rendszeres könyvtárhasználóvá, tanulják meg az iskolai könyvtár, az Országos Dokumentum-ellátási Rendszer, az elektronikus könyvtárak és a teljes könyvtári rendszer szolgáltatásainak igénybevételét, a könyvtári adatbázisok használatát. Ennek érdekében ismerjék az országos szakkönyvtárakat is. A tanulási folyamatot jelentõsen átalakítja az informatikai eszközök és az elektronikus oktatási segédanyagok használata. Ez új lehetõséget teremt az ismeretátadásban, a kísérleteken alapuló tanulásban, valamint a csoportos tanulás módszereinek kialakításában. A pedagógus fontos feladata, hogy megismerje a tanulók sajátos tanulási módjait, stratégiáit, stílusát, szokásait. Vegye figyelembe a megismerés életkori és egyéni jellemzõit, ezekre alapozza a tanulás fejlesztését. Gondosan kutassa fel és válassza meg a fejlesztés tárgyi-cselekvéses, szemléletes-képi és elvont-verbális útjait, és ruházza fel azokat életszerû tartalommal. Törekedjen a gondolkodási képességek, elsõsorban a rendszerezés, a valós vagy szimulált kísérleteken alapuló tapasztalás és kombináció, a következtetés és a problémamegoldás fejlesztésére, különös tekintettel az analízis, szintézis, összehasonlítás, általánosítás és konkretizálás erõsítésére, a mindennapokban történõ felhasználására. Olyan tudást kell kialakítani, amelyet új helyzetekben is lehet alkalmazni. Elõtérbe kerül az új ötletek kitalálása, azaz a kreatív gondolkodás fejlesztése. Ezzel párhuzamosan érdemes nagy hangsúlyt helyezni a tanulói döntéshozatalra, 2003/147. szám az alternatívák végiggondolására, a variációk sokoldalú alkalmazására, a kockázatvállalás, az értékelés, az érvelés és a legjobb lehetõségek kiválasztásának területeire. Fontos feladat a kritikai gondolkodás megerõsítése, a konfliktusok kezelése, az életminõség javítása, az életvitel arányainak megtartása, az értelmi, érzelmi egyensúly megteremtése, a teljesebb élet megszervezése. Testi és lelki egészség Az iskolára nagy feladat és felelõsség hárul a felnövekvõ nemzedékek egészséges életmódra nevelésében. Minden tevékenységével szolgálnia kell a tanulók egészséges testi, lelki és szociális fejlõdését. Személyi és tárgyi környezetével az iskola segítse azoknak a pozitív beállítódásoknak, magatartásoknak és szokásoknak a kialakulását, amelyek a gyerekek, a fiatalok egészségi állapotát javítják. Az egészséges életmódra nevelés nemcsak a betegségek megelõzésének módjára tanít, hanem az egészséges állapot örömteli megélésére és a harmonikus élet értékként való tiszteletére is nevel. A pedagógusok készítsék fel a gyerekeket, a fiatalokat arra, hogy önálló, felnõtt életükben legyenek képesek életmódjukra vonatkozóan helyes döntéseket hozni, egészséges életvitelt kialakítani, konfliktusokat megoldani. Fejlesszék a beteg, sérült és fogyatékos embertársak iránti elfogadó és segítõkész magatartást. Ismertessék meg a környezet — elsõsorban a háztartás, az iskola és a közlekedés, veszélyes anyagok — leggyakoribb, egészséget, testi épséget veszélyeztetõ tényezõit. Készüljenek fel a veszélyhelyzetek egyéni és közösségi szintû megelõzésére, kezelésére. Az iskola feladata az is, hogy felkészítsen az önálló gyalogos közlekedésre, a tömegközlekedési eszközök használatára, az utasbalesetek elkerülésének módjaira. Figyelmet kell fordítani továbbá a veszélyes anyagok, illetve készítmények helyes kezelésére, legfontosabb szabályaira (felismerésére, tárolására). Nyújtsanak támogatást a gyerekeknek — különösen a serdülõknek — a káros függõségekhez vezetõ szokások (pl. dohányzás, alkohol- és drogfogyasztás, rossz táplálkozás) kialakulásának megelõzésében. Segítsék a krízishelyzetbe jutottakat. Az iskola megkerülhetetlen feladata, hogy foglalkozzon a szexuális kultúra és magatartás kérdéseivel, és figyelmet fordítson a családi életre, a felelõs, örömteli párkapcsolatokra történõ felkészítésre. Az egészséges, harmonikus életvitelt megalapozó szokások a tanulók cselekvõ, tevékeny részvételével alakíthatók ki. Fontos, hogy az iskolai környezet is biztosítsa az egészséges testi, lelki, szociális fejlõdést. Ebben a pedagógusok életvitelének is jelentõs szerepe van. Felkészülés a felnõtt lét szerepeire A felnõtt lét szerepeire való felkészülés egyik fontos eleme a pályaorientáció. Általános célja, hogy segítse a tanulók további iskola- és pályaválasztását. Összetevõi: az egyéni adottságok, képességek megismerésén alapuló önismeret fejlesztése; a legfontosabb pályák, foglalkozási ágak tartalmának, követelményeinek és a hozzájuk vezetõ utaknak, lehetõségeknek, alternatíváknak tevékenységek és tapasztalatok útján történõ megismerése; a lehetõségek és a valóság, a vágyak és a realitások összehangolása. Tudatosítanunk kell a tanulókban, hogy életpályájuk során többször pályamódosításra kényszerülhetnek. Az iskolának — a tanulók életkorához és a lehetõségekhez képest — átfogó képet kell nyújtania a munka világáról. Ennek érdekében olyan feltételek, tevékenységek biztosítására van szükség, amelyek elõsegíthetik, hogy a tanulók kipróbálhassák képességeiket, elmélyedhessenek az érdeklõdéseiknek megfelelõ területeken, ezzel is fejlesztve ön- és pályaismereteiket. A pályaorientáció csak hosszabb folyamat során és csak akkor lehet eredményes, ha a különbözõ tantárgyak, órán és iskolán kívüli területek, tevékenységek összehangolásán alapul. A pályaorientáció területén található kulcskompetenciák közül kiemelt figyelmet igényel a rugalmasság, az együttmûködés és a bizonytalanság kezelésének a képessége egyéni és társadalmi szinten egyaránt. A tanulók hatékony társadalmi beilleszkedéséhez, az együttéléshez és a részvételhez elengedhetetlenül szükséges a szociális és társadalmi kompetenciák tudatos, pedagógiailag megtervezett fejlesztése. Olyan szociális motívumrendszer kialakításáról és erõsítésérõl van szó, amely gazdasági és társadalmi elõnyöket egyaránt hordoz magában. A szociális kompetenciák fejlesztésében kiemelt feladat a segítéssel, együttmûködéssel, vezetéssel és versengéssel kapcsolatos területek erõsítése. Ezzel párhuzamosan szükséges a társadalmi-állampolgári kompetenciák körét is meghatározni, nevezetesen a jogaikat érvényesítõ, a közéletben részt vevõ és közremûködõ tanulók képzésérõl van szó. A szociális és társadalmi kompetenciák fejlesztésének fontos részét képezik a gazdasággal, az öntudatos fogyasztói magatartással, a versenyképesség erõsítésével kapcsolatos területek, mint például a vállalkozási, a gazdálkodási és a munkaképesség, szoros összefüggésben az ún. cselekvési kompetenciák fejlesztésével. 2003/147. szám A sajátos nevelési igényû tanulók nevelésének és oktatásának elvei A sajátos nevelési igényû — a testi, érzékszervi, értelmi, beszédfogyatékos, az autista, a halmozottan fogyatékos, a pszichés fejlõdés zavarai miatt a nevelési, tanulási folyamatban tartósan és súlyosan akadályozott — tanulók esetében is a NAT-ban meghatározott egységes fejlesztési feladatokat kell alapul venni. Ennek során a tanulók lehetõségeihez, korlátaihoz és speciális igényeihez igazodva elsõsorban a következõ elvek alkalmazandók: — a feladatok megvalósításához hosszabb idõsávok, keretek megjelölése ott, ahol erre szükség van; — szükség esetén sajátos, a fogyatékosságnak megfelelõ tartalmak, követelmények kialakítása és teljesítése; — az iskolák segítõ megkülönböztetéssel, differenciáltan, egyénileg is segítsék ezeket a tanulókat, elsõsorban az önmagukhoz viszonyított fejlõdésüket értékelve. A fogyatékosság egyes típusaival összefüggésben felmerülõ sajátos feladatokról a sajátos nevelési igényû tanulók iskolai oktatásának tantervi irányelve és a vizsgaszabályzatok adnak eligazítást. A nemzeti és etnikai kisebbségi nevelés és oktatás elvei A nemzeti kisebbségi nevelés és oktatás célja a tanulók nemzetiségi közösséghez való tartozásának erõsítése. Ezt a célt a nemzetiségi nyelv és kultúra közvetítésével, a nemzeti kisebbség sajátos helyzetének megismertetésével éri el a következõ elvek szerint: — a helyi tantervekben megjelenõ szabad sáv a kötött nyelvi és népismereti óraszám miatt általában kisebb mértékû az általánosnál; — ezt a hátrányt a mûveltségi területek erõteljesebb integrációjával, a kiemelt fejlesztési feladatok átgondolt megjelenítésével kell a helyi tantervi szabályozás szintjén kiegyenlíteni; — az óraterv kialakításánál biztosítani kell egy világnyelv oktatását is; — az iskolák nevelõ és oktató munkája arra irányuljon, hogy minden mûveltségi területen a tanulói készségek és képességek fejlesztése az általános követelmények szerint érvényesüljön. A speciális követelményekre vonatkozóan további eligazítást a nemzeti és etnikai kisebbségi nevelés és oktatás irányelvei adnak. A kollégiumi és az iskolai nevelés és oktatás kapcsolata A kollégiumi nevelés és oktatás a közoktatási intézményrendszer szerves része. A kollégiumi nevelés és oktatás mindenekelõtt a NAT kiemelt fejlesztési feladatain keresztül kapcsolódik az iskolai tantervi folyamatokhoz. Legfontosabb elveirõl a kollégiumi nevelés országos alapprogramja ad eligazítást. A NAT felépítése A Nemzeti alaptanterv a közoktatás tartalmát mûveltségi területek szerint rendezi el. Az egyes iskolák tantárgyi rendszerét a mûveltségi területek figyelembevételével a helyi tantervek határozzák meg. A kötelezõ oktatás 12 évfolyama négy képzési szakaszra oszlik, és a fejlesztési feladatok ezekhez a szakaszokhoz kapcsolódnak. A NAT-ban meghatározott képzési szakaszok a következõk: — 1—4. évfolyam; — 5—6. évfolyam; — 7—8. évfolyam; — 9—12. évfolyam. 2003/147. szám MÛVELTSÉGI TERÜLETEK MAGYAR NYELV ÉS IRODALOM Alapelvek, célok Az anyanyelvi képzés befolyásolja a többi mûveltségi terület tanítását, elsajátítását, az anyanyelvi kompetencia fejlesztése minden mûveltségi terület feladata. A nyelv az emberi kommunikáció, a gondolkodás és a tanulás közege, elõfeltétele és legfõbb eszköze. Az irodalom mint nyelvi mûvészet a kultúra egyik fõ hordozója és megújítója, miközben pedagógiai szempontból a szövegértési és szövegalkotási képességek fejlesztésének egyik legátfogóbb és leghatékonyabb eszköze. Az anyanyelv sokoldalú és árnyalt ismerete a társadalmi kommunikáció alapja. A nyelv kultúrát közvetít, lehetõvé teszi az értékek megismerését, az értelmi képességek fejlõdését, a társas kapcsolatok kialakulását. A gondolkodás- és a személyiségfejlõdés közege és a társadalomba való beilleszkedés elengedhetetlen feltétele. A társadalom kisebb-nagyobb közösségeiben való részvétel és együttmûködés is az anyanyelv biztos tudását feltételezi. A nyelv az önkifejezésnek, az önálló vélemény kialakításának és kifejezésének alapja, kulcsszerepe van a felelõsségérzet kialakulásában, a szocializációban. Az állampolgárok magas szintû anyanyelvi tudása a társadalom belsõ kohéziójának, a demokrácia mûködésének, a demokratikus jogok gyakorlásának sarkköve. Az anyanyelvi készségek birtoklásának meghatározó szerepe van a társadalom értékeinek közvetítésében, gyakorlásában és védelmében. Az anyanyelvi nevelés alapvetõ feladata az anyanyelvi kompetencia fejlesztése oly módon, hogy a tanulók életkoruknak megfelelõ szinten birtokolják a szóbeli és írásbeli kommunikáció képességét. A nyelvi kompetencia döntõ eleme a kommunikációs helyzetek megfelelõ értelmezése, a megértés képessége és a megértéssel összhangban álló aktív részvétel a kommunikációs folyamatokban. A folyamatosan fejlõdõ szövegértési és szövegalkotási képességek teszik lehetõvé, hogy az egyén önállóan és másokkal együttmûködve képes legyen a verbális, valamint a nem verbális (hangzó és képi) kommunikáció eszközeinek és kódjainak, a különbözõ információhordozók üzeneteinek megértésére és feldolgozására. Képes legyen a legkülönbözõbb céllal, környezetben és módon létrejött szövegek megértésére és elemzésére, kritikai feldolgozására; a nyelvi megalkotottság sajátosságaiból, a másodlagos, átvitt, képi kifejezésmódból adódó jelentéseket ismerje fel, reflektálja és saját szövegek alkotásában maga is éljen ilyen eszközökkel. Képes legyen önállóan olyan szövegek megalkotására, amelyek figyelembe veszik a beszédhelyzetet és a hallgatóság igényeit, a különféle szövegmûfajok normáit, a morális, esztétikai és kulturális elvárásokat. Ennek elõfeltétele, hogy ismerje meg anyanyelvét mint rendszert, annak jelenét és múltját, ami saját történetiségük tapasztalatát kínálja a tanulóknak. Az anyanyelvi és irodalmi nevelés elválaszthatatlan egységet alkot. Az irodalmi mûvekkel folytatott aktív párbeszéd révén jön létre a kapcsolat múlt, jelen és jövõ között. Ez biztosítja a kultúra folytonosságát és folyamatos megújulását, segíti az egyént kulturális önazonosságának kialakításában, meghatározó szerepe van az érzelmi élet, a kreativitás, az esztétikai és történeti érzék fejlesztésében, az emberi és társadalmi problémák megértésében, átélésében, a saját és mások kultúrájának megismerésében, az én és a másik közötti különbség, az idegenség megfogalmazásában és a másság erre épülõ tiszteletében. Fejleszti az emlékezetet, az élmények feldolgozásának és megõrzésének képességét. Hozzájárul a történeti érzék kialakulásához, segíti, hogy a diákokban megteremtõdjön a tradíció elfogadásának és alakításának párhuzamos igénye. Az irodalmi nevelésnek a fenti célokon túl feladata az olvasási kedv felkeltése, az irodalomnak mint mûvészetnek, mint az emberi kommunikáció sajátos formájának megszerettetése, közlésformáinak, kifejezési módjainak a megismertetése. Az irodalmi mûvek olvasása, az értelmezés mûvészetének gyakorlása képessé teszi a tanulókat az esztétikai, morális és kulturális értékek elsajátítására. Kritikai érzéket fejleszt ki, nagy szerepe van az érzelmi élet finomodásában, az empátia fejlõdésében, segít megérteni az emberi, társadalmi problémákat, tudatosabbá teszi az egyén önmagához és környezetéhez való viszonyát. Lehetõséget teremt az ön- és emberismeret, a képzelet, a kreativitás és a kritikai gondolkodás fejlesztésére, miközben a tanulók megismerik a sokoldalú és sokjelentésû hagyomány fogalmát, a nyelvi és mûvészi konvenciót. Mindezekben szoros szálak fûzik a Mûvészetek és az Ember és társadalom, az Élõ idegen nyelv és az Informatika mûveltségi területek tartalmához és céljaihoz. (Megjegyzés: a kisebbségi iskolákban a diákok a nemzetiségi anyanyelvet és irodalmat tanulják külön program szerint.) 2003/147. szám A fejlesztési feladatok szerkezete

Source: https://magyarkozlony.hu/hivatalos-lapok/e2604bc07fcc809777ed64f3e316043a7291b495/dokumentumok/b5a32dd82342a76b9f60e37c62d7ca7157f184ac/letoltes